**สรุปกิจกรรมการทดลอง 20 กิจกรรม**

**กิจกรรมที่ 19 ปริมาณน้ำในแก้วเท่ากันหรือไม่**

**จุดประสงค์**

1. เด็กสามารถเรียงลำดับปริมาณความจุของน้ำในภาชนะจากน้อยไปหามากได้

2. เด็กวาดภาพการทดลองปริมาณน้ำในแก้วเท่ากันหรือไม่ ได้

๓. เด็กนำเสนอการหาปริมาตรทรายในขวดได้

**ขั้นตอนการจัดกิจกรรม**

1. เด็กเลือกแก้วน้ำที่มีขนาดแตกต่างกัน 2 ใบ
2. เด็กเทน้ำลงในแก้วใบที่ ๑ จนเต็ม จากนั้นเทน้ำจากแก้วใบที่ ๑ ลงในแก้วใบที่ ๒ สังเกตการเปลี่ยนแปลง บันทึกผล
3. เด็กตรวจสอบความจุของแก้ว โดยการเทน้ำใส่แก้วทั้งสองใบให้เต็ม แล้วเทใส่บิกเกอร์เพื่อหาปริมาตรของแก้วแต่ละใบ สังเกตดูปริมาณน้ำเปลี่ยนแปลงหรือไม่
4. เด็กๆช่วยเรียงลำดับภาชนะที่จุน้ำได้น้อยที่สุดไปหามากที่สุด ๕ ลำดับเขียนตัวเลขเรียงลำดับ

จากน้อยไปหามากไว้ที่ภาชนะ จากนั้นเทน้ำลงในภาชนะใบที่ ๑ ให้เต็ม แล้วเทใสลงในบีกเกอร์

สังเกตดูปริมาณของน้ำ แล้วบันทึกไว้ ทำไปเรื่อย ๆจนครบ5ใบ สังเกตดูปริมาณความจุของน้ำเปลี่ยนแปลงหรือไม่ บันทึกผล

1. เด็ก ๆทดลองซ้ำ ๆ จากภาชนะหลายชนิด
2. เด็กนำเสนอการหาปริมาตรทรายในขวด

**วัสดุอุปกรณ์ที่ใช้ในการทดลอง**



**ภาพเด็กทำกิจกรรม**



**น้องอาชิ : ปริมาณน้ำในแก้วไม่เท่ากัน เพราะแก้วมีขนาดต่างกันครับ**



**เด็ก ๆแต่ละกลุ่มคาดคะเนคำตอบปริมาณความจุ**

**ของทรายในขวดของแต่ละกลุ่ม**

**ปรากฏว่ากลุ่มที่ ๒ คาดคะเนถูกต้องได้ ๖ แก้ว**



**ภาพนำเสนอผลงานเด็ก**

****

**น้องแพรวา : บอกว่าขวดจะบรรจุทรายได้ ๔ แก้ว**

**“ผลปรากฏว่าได้ ๔ แก้ว จริง”**

**ภาพผลงานที่สำเร็จของเด็ก**



**ผลที่เกิดกับเด็ก** (ตามจุดประสงค์ของกิจกรรม พัฒนาความสามารถพื้นฐาน ๔ ด้าน และพัฒนาการ 4 ด้าน

1. ผลที่เกิดขึ้นตามจุดประสงค์

1.1 เด็กทุกคนเรียงลำดับความจุของน้ำในภาชนะจากน้อยไปหามากได้ โดยการเทน้ำลงในแก้วให้เต็มจากนั้นเทน้ำลงในบีกเกอร์เพื่อดูปริมาณของน้ำจะเพิ่มขึ้นเรื่อย ๆ

1.2 เด็กทุกคนวาดภาพปริมาณของน้ำที่จุในแก้วแต่ละใบได้

๑.๓ เด็กทุกคนนำเสนอการหาปริมาณของทรายโดยการทดลองปรากฏว่าผลการทดลองได้ตามที่คาดคะเนไว้

2. พัฒนาความสามารถพื้นฐานและพัฒนาการของเด็กปฐมวัย

2.1 ด้านการเรียน / ด้านภาษา / สติปัญญา

เด็กได้ลงมือทำและทดลองด้วยตนเอง เกิดทักษะการคาดคะเน การสังเกต การสนทนาซักถาม พยายามหาวิธีแก้ปัญหาด้วยตนเอง สามารถสนทนาโต้ตอบแสดงความคิดเห็น อธิบายสิ่งที่สังเกตเห็นได้

2.2 ด้านสังคม

เด็กสามารถทำงานร่วมกับผู้อื่นได้

2.3 ด้านอารมณ์ – จิตใจ

เด็ก ๆมีความสุขที่ได้ทดลองและคาดคะเนคำตอบได้ถูกต้อง

2.4 ด้านการเคลื่อนไหว / ร่างกาย

เด็กได้หยิบแก้ว จับแก้ว เทน้ำ,ทราย ตวงน้ำ การวาดภาพระบายสี มีความคล่องแคล่ว

ในการเคลื่อนไหว